ଲକ୍କାଜନକ ଘଟଣାଃ ଆମ୍ବୁଲାନ୍ସରେ ଗୁରୁଗ୍ରାମରୁ ଲୁଧିଆନାକୁ ଗଲେ ରୋଗୀ, ଡ୍ରାଇଭର ନେଲେ ୧.୨୦ ଲକ୍ଷ ଭଡା ! - Prameya News7\nଲକ୍କାଜନକ ଘଟଣାଃ ଆମ୍ବୁଲାନ୍ସରେ ଗୁରୁଗ୍ରାମରୁ ଲୁଧିଆନାକୁ ଗଲେ ରୋଗୀ, ଡ୍ରାଇଭର ନେଲେ ୧.୨୦ ଲକ୍ଷ ଭଡା !\n7/05/2021 at 8:41 AM\nନୂଆଦିଲ୍ଲୀ ୭/୫ : କରୋନା କାଳରେ ଲୋକଙ୍କଠାରେ ମରିଯାଉଛି ମାନବିକତା । ଦୈନିକ ଲଜ୍ଜାଜନକ ଘଟଣା ସାମ୍ନାକୁ ଆସୁଛି । ସାଇବର ସିଟି ଗୁରୁଗ୍ରାମରେ ଆମ୍ବୁଲାନ୍ସ ଡ୍ରାଇଭର ବିପର୍ଯ୍ୟୟକୁ ସୁଯୋଗରେ ପରିଣତ କରିବାର ଏକ ଲଜ୍ଜାଜନକ ମାମଲା ସାମ୍ନାକୁ ଆସିଛି । ଅଭିଯୋଗ ହୋଇଛି ଯେ ଆମ୍ବୁଲାନ୍ସ ଡ୍ରାଇଭର ଗୁରୁଗ୍ରାମରୁ ଲୁଧିଆନାକୁ ନେବା ପାଇଁ କରୋନା ସଂକ୍ରମିତ ରୋଗୀଙ୍କ ସମ୍ପର୍କୀୟଙ୍କଠାରୁ ଭଡା ନାଁରେ ଆଦାୟ କରିଛନ୍ତି ୧.୨୦ ଲକ୍ଷ ଟଙ୍କା ।\nଏନେଇ ରୋଗୀର ପରିବାର ଲୋକ ଜିଲ୍ଲା ପ୍ରଶାସନ ନିକଟରେ ଅଭିଯୋଗ କରିଛନ୍ତି । ପରିବାର ଲୋକଙ୍କ ଅଭିଯୋଗ ଅନୁଯାୟୀ ଜିଲ୍ଲା ପ୍ରଶାସନ ଦ୍ୱାରା ଜାରି ହୋଇଥିବା ହେଲ୍ପଲାଇନ ନମ୍ବରକୁ ଅନେକ ଥର ଫୋନ କରିଥିଲେ ମଧ୍ୟ କେହି ଫୋନ ଉଠାଇ ନଥିଲେ । ଏଭଳି ପରିସ୍ଥିତିରେ ରୋଗୀଙ୍କୁ ଲୁଧିଆନାକୁ ନେବା ପାଇଁ ତାଙ୍କୁ ଅସୁବିଧାର ସମ୍ମୁଖୀନ ହେବାକୁ ପଡିଥିଲା । ତେବେ ଏହାର ଫାଇଦା ଉଠାଇଥିଲେ ଆମ୍ବୁଲାନ୍ସ ଡ୍ରାଇଭର ଜଣଙ୍କ ।\nବିପର୍ଯ୍ୟୟକୁ ଏକ ସୁଯୋଗରେ ପରିଣତ କରିବାର ଏହା ପ୍ରଥମ ଘଟଣା ନୁହେଁ। ଏହାପୂର୍ବରୁ ମଧ୍ୟ ଅନେକ ଆମ୍ବୁଲାନ୍ସ ଡ୍ରାଇଭରଙ୍କ ନାଁରେ ସାଇବର ସିଟିରେ ଅନେକ ଅବାଧତା ଅଭିଯୋଗ ଆସିଛି । ସେପଟେ ଆମ୍ବୁଲାନ୍ସ ଆସୋସିଏସନର ପ୍ରତିକ୍ରିୟା ନେବାକୁ ଚେଷ୍ଟା କରାଯାଇଥିଲା । ଆସୋସିଏସନ କହିଛି ଯଦି ଏପରି କେହବି କରିଛନ୍ତି, ତେବେ ସେମାନେ ତାଙ୍କ ବିରୋଧରେ ଦୃଢ କାର୍ଯ୍ୟାନୁଷ୍ଠାନ ନିଆଯିବ । ଏହାସହ ଆସୋସିଏସନ ପକ୍ଷରୁ କୁହାଯାଇଛି, ଯେଉଁମାନେ ଏପରି କାମ କରୁଛନ୍ତି ସେମାନେ ନିଜେ ଆସି ସ୍ୱାକାର କରନ୍ତୁ । ସେପଟେ ଜିଲ୍ଲା ପ୍ରଶାସନ ଘଟଣାକୁ ଗୁରୁତର ନେବା ସହ ତଦନ୍ତ ଆରମ୍ଭ କରିଛି ।\nଦେଶ- ବିଦେଶ (33,120)
